section_heading: Mitologijska priča o Kreontu
paragraph_text: Kreont je kasnije otišao u Atiku, kako bi nagovorio Edipa da se vrati, jer je znao da će zemlja u kojoj će Edip biti sahranjen, doživjeti najveće blagostanje. Edip je odbio poziv, pa je Kreont upotrijebio silu, ali ga je zaštitio Tezej. Prema drugoj priči, Tezej je ubio Kreonta, jer je odbio sahraniti Argivce koji su poginuli u ratu Sedmorice. U drugoj inačici, Tezej je na Adrastovu molbu, u brzom napadu osvojio grad i zarobio Kreonta. Tada je vratio mrtve ratnike njihovim obiteljima, koje su napravile ogromne lomače.